Τεχνολογικό Εκπαιδευτικό Ίδρυμα Αθήνας

Το Τεχνολογικό Εκπαιδευτικό Ίδρυμα Αθήνας (Τ.Ε.Ι. Αθήνας) ήταν τεχνολογικό εκπαιδευτικό ίδρυμα με έδρα το Αιγάλεω. Ιδρύθηκε το 1983 και οι κεντρικές εγκαταστάσεις του βρίσκονταν στο Αιγάλεω. Το Τ.Ε.Ι. Αθήνας, υπήρχε ως Κέντρο Ανώτερης Τεχνολογικής και Επαγγελματικής Εκπαίδευσης (Κ.Α.Τ.Ε.Ε.) Αθήνας, το οποίο είχε ιδρυθεί το 1970. Το 2018, διέκοψε οριστικά την λειτουργία του, με την συγχώνευση του στο νεοϊδρυθέν Πανεπιστήμιο Δυτικής Αττικής. 

Ήταν το πρώτο σε μέγεθος Τεχνολογικό Εκπαιδευτικό Ίδρυμα στην Ελλάδα. Αποτελούνταν συνολικά από πέντε Σχολές και είκοσι επτά τμήματα στα οποία φοιτούσαν περίπου 30.000 σπουδαστές. Στο ίδρυμα απασχολούνταν περίπου 600 μόνιμοι εκπαιδευτικοί, 1600 περίπου ωρομίσθιοι εκπαιδευτικοί, 300 περίπου διοικητικοί και ειδικό τεχνικό προσωπικό." The EEC has reached the conclusion that TEI-A is operating at a level of excellence that transcends expectations, with great enthusiasm and commitment. However, there are specific points of criticism that have been specifically addressed in this report. The EEC believes that by considering our suggestions TEI-A has an opportunity to set a national or even European standard in the field of higher technological education." Το 2018, το Τ.Ε.Ι. Αθήνας και κάποια τμήματα το Α.Ε.Ι. Πειραιά Τ.Τ. συγχωνεύθηκαν και μετεξελίχθηκαν στο Πανεπιστήμιο Δυτικής Αττικής..

Σχολές και Τμήματα
Το ίδρυμα αποτελούνταν συνολικά από πέντε Σχολές και εικοσιεπτά Τμήματα, πριν την αναβάθμιση και την δημιουργία του Πανεπιστημίου Δυτικής Αττικής:

 Σχολές Τμήματα Σχολή Τεχνολογικών ΕφαρμογώνΤμήμα Ηλεκτρονικών Μηχανικών T.E.
Τμήμα Μηχανικών Πληροφορικής T.E.
Τμήμα Μηχανικών Βιοϊατρικής Τεχνολογίας T.E.
Τμήμα Ναυπηγών Μηχανικών T.E.
Τμήμα Πολιτικών Μηχανικών και Μηχανικών Τοπογραφίας και Γεωπληροφορικής T.E.
Τμήμα Μηχανικών Ενεργειακής Τεχνολογίας T.E. Σχολή Επαγγελμάτων Υγείας και ΠρόνοιαςΤμήμα Ιατρικών Εργαστηρίων
Τμήμα Νοσηλευτικής Τ.Ε.
Τμήμα Μαιευτικής
Τμήμα Φυσικοθεραπείας
Τμήμα Εργοθεραπείας
Τμήμα Προσχολικής Αγωγής Τ.Ε.
Τμήμα Κοινωνικής Εργασίας
Τμήμα Δημόσιας και Κοινοτικής Υγείας
Τμήμα Οδοντικής Τεχνολογίας
Τμήμα Οπτικής και Οπτομετρίας
Τμήμα Ακτινολογίας και Ακτινοθεραπείας
Τμήμα Αισθητικής και Κοσμητολογίας Σχολή Διοίκησης και ΟικονομίαςΤμήμα Διοίκησης Επιχειρήσεων Τ.Ε.
Τμήμα Εμπορίας και Διαφήμισης Τ.Ε.
Τμήμα Βιβλιοθηκονομίας και Συστημάτων Πληροφόρησης Σχολή Καλλιτεχνικών ΣπουδώνΤμήμα Γραφιστικής
Τμήμα Εσωτερικής Αρχιτεκτονικής, Διακόσμησης και Σχεδιασμού Αντικειμένων
Τμήμα Συντήρησης Αρχαιοτήτων και Έργων Τέχνης
Τμήμα Φωτογραφίας και Οπτικοακουστικών Τεχνών Σχολή Τεχνολογίας Τροφίμων και ΔιατροφήςΤμήμα Τεχνολογίας Τροφίμων Τ.Ε.
Τμήμα Οινολογίας και Τεχνολογίας Ποτών Τ.Ε.

Έρευνα
Το Τ.Ε.Ι. Αθήνας στόχευε στην ανάπτυξη ερευνητικής προσπάθειας διεθνούς επιπέδου με συμμετοχή σε πλήθος ερευνητικών προγραμμάτων, στα πλαίσια πάντα της Τεχνολογικής Εκπαίδευσης στην οποία άνηκε και υπηρετούσε.

Ακαδημαϊκή Αξιολόγηση
Το 2015 το Τ.Ε.Ι. Αθήνας αξιολογήθηκε από την Αρχή Διασφάλισης και Πιστοποίησης της Ποιότητας στην Ανώτατη Εκπαίδευση (ΑΔΙΠ) με την υψηλότερη δυνατή αξιολόγηση, ως Άξιο Μνείας (Worthy of merit).

Υπηρεσίες
Στο ΤΕΙ Αθήνας λειτουργούσαν επίσης:
Βιβλιοθήκη
Δομή Απασχόλησης και Σταδιοδρομίας (ΔΑΣΤΑ) 
Γυμναστήριο
Εστιατόριο
Ιατρείο
Κέντρο Υπηρεσιών Δικτύου (NOC)
Κοινωνική Υπηρεσία
Νομική Υπηρεσία
Τεχνική Υπηρεσία
Φοιτητικοί Σύλλογοι

Η βιβλιοθήκη του Π.Ε.Ε. της Αθήνας ιδρύθηκε το 1977 και εγκαινιάστηκε τον Ιούνιο του 2002. Η συλλογή της αποτελείται από υλικό που καλύπτει όλες τις θεματικές κατηγορίες που θεραπεύουν τα τμήματα του Ιδρύματος. Περιλαμβάνει 75.000 τόμους βιβλίων, 65 τίτλους επιστημονικών περιοδικών, οπτικοακουστικό υλικό, αρχειακή συλλογή και μεγάλο αριθμό ηλεκτρονικών περιοδικών και βάση δεδομένων. Η βιβλιοθήκη διαθέτει δύο παραρτήματα, στο ΕΡΓΑΣ και στη Θηβών.

Εγκαταστάσεις
Οι κεντρικές εγκαταστάσεις του ιδρύματος είναι στο Αιγάλεω Αττικής στην Περιφερειακή Ενότητα Δυτικού Τομέα Αθηνών. Περιστοιχίζονται από τις οδούς Μήλου, Αγίου Σπυρίδωνος, Δημητσάνας και Εδέσσης ενώ η κεντρική πύλη είναι επί της Αγίου Σπυρίδωνος, που είναι παράλληλη στη λεωφόρο Αθηνών. Η ανατολική πύλη είναι στην προέκταση της Μήλου από Αγίου Σπυρίδωνος, ενώ η δυτική πύλη είναι επί της Δημητσάνας. Σήμερα, στις εγκαταστάσεις του πρώην Τ.Ε.Ι. Αθήνας στεγάζεται η Πανεπιστημιούπολη Άλσους Αιγάλεω του Πανεπιστημίου Δυτικής Αττικής.

Δείτε επίσης
Ανώτατα Εκπαιδευτικά Ιδρύματα στην Ελλάδα

Παραπομπές

Εξωτερικοί σύνδεσμοι
Ανώτατο Τεχνολογικό Εκπαιδευτικό Ίδρυμα Αθήνας - Επίσημη Ιστοσελίδα  
Αρχή Διασφάλισης και Πιστοποίησης της Ποιότητας στην Ανώτατη Εκπαίδευση (ΑΔΙΠ)  
Μονάδα Διασφάλισης Ποιότητας και Αξιολόγησης Α.Τ.Ε.Ι. Αθήνας  
Κεντρική Βιβλιοθήκη Α.Τ.Ε.Ι. Αθήνας  

Κατηγορία:Τεχνολογικά Εκπαιδευτικά Ιδρύματα
Κατηγορία:Ανώτατα Εκπαιδευτικά Ιδρύματα στην Αθήνα
Κατηγορία:Αιγάλεω